laion/Wikipedia-Exotic huggingface dataset:
אסטוניה במשחקים האולימפיים לנוער

אסטוניה משתתפת בכל המשחקים האולימפיים לנוער שהתקיימו מאז היווסדם באולימפיאדת הנוער סינגפור (2010). אסטוניה משתתפת גם במשחקי החורף האולימפיים לנוער. לאורך השנים צברו ספורטאי הנוער האסטונים מדליית זהב בענף הסקי בסגנון חופשי, שתי מדליות כסף בענף הביאתלון ומדליית ארד בחתירה. המשלחת הראשונה של אסטוניה למשחקים האולימפיים לנוער הייתה לאולימפיאדת הנוער סינגפור וכללה שמונה ספורטאים שהתחרו בחמישה ענפי ספורט. המשלחת הגיעה להישג בענף האתלטיקה עם העפלה לגמר קפיצה לרוחק נערות בה סיימו במקום הרביעי. ספורטאי המשלחת לא רשמו הישגים בענפים ג'ודו, חתירה, שחייה ושיט. המשלחת לאולימפיאדת הנוער נאנג'ינג היא הגדולה ביותר שאסטוניה שלחה עד כה. המשלחת מנתה 17 ספורטאים שהתחרו בשבעה ענפים. המשלחת רשמה הישגים בענפים אתלטיקה עם העפלה לגמר קפיצה לרוחק נערים ועם דירוג במקום החמישי בהדיפת כדור ברזל נערים, שחייה עם דירוג במקום השביעי במשחה 50 מטר בסגנון שחיית פרפר נערים, אופניים עם דירוג במקום השביעי לנבחרת הנערות והעפלה לרבע גמר בטורניר הנערות בכדורסל. המשלחת לא רשמה הישגים בענפים בדמינטון, ג'ודו ושיט. אסטוניה השתתפה במשחקי החורף האולימפיים לנוער החל מראשיתם באולימפיאדת הנוער אינסברוק. המשלחת כללה 17 ספורטאים שהתחרו בשבעה ענפי ספורט. המשלחת זכתה בשתי מדליות כסף. המשלחת הגיעה להישגים נאים בענף הביאתלון עם זכייה בשתי מדליות כסף בטורניר הנערים במקצועות ספרינט נגד השעון ומרדף. ספורטאי המשלחת הגיעו להישגים גם בענפים סקי נורדי משולב עם דירוג במקום השביעי בטורניר הנערים, סקי למרחקים עם דירוג במקום השמיני בגלישה ל-10 ק"מ נערים וסקי אלפיני עם דירוג במקום התשיעי במסלול סלאלום ענק לנערים ודירוג במקום ה-14 במסלול סלאלום לנערים ולנערות. המשלחת לא הגיעה להישגים משמעותיים בענפים החלקה אמנותית, קפיצות סקי וקרלינג. המשלחת לאולימפיאדת הנוער לילהאמר מנתה 17 ספורטאים שהתחרו בשמונה ענפי ספורט. המשלחת לא זכתה במדליות. בניגוד לאולימפיאדת הנוער אינסברוק, המשלחת לא זכתה במדליות בענף הביאתלון. יחד עם זאת ספורטאי המשלחת דורגו במקום החמישי במקצוע הספרינט נגד השעון נערים ובמקום התשיעי במקצוע מרדף בטורניר הנערים. בענף ההחלקה אמנותית המשלחת דורגה במקום העשירי בריקוד אמנותי. המשלחת לא רשמה הישגים משמעותיים בענפים החלקה מהירה, סקי אלפיני, סקי למרחקים, סקי נורדי משולב, קפיצות סקי וקרלינג. המשלחת לאולימפיאדת הנוער לוזאן הייתה הגדולה ביותר שאסטוניה שלחה עד כה. המשלחת מנתה 25 ספורטאים שהתחרו בתשעה ענפי ספורט. המשלחת זכתה במדליית זהב יחידה. אסטוניה במשחקים האולימפיים אסטוניה במשחקים הפאראלימפיים
יורונימוס

אוייסטיין אארסת' (בנורווגית: Øystein Aarseth;‏ 22 במרץ 1968 – 10 באוגוסט 1993) היה גיטריסט ומוזיקאי נורווגי שנודע בשם הבמה יורונימוס. יורונימוס היה אחד המייסדים ודמות מובילה בסצנת הבלאק-מטאל בנורווגיה בסוף שנות ה-80 ותחילת ה-90. הוא היה הגיטריסט ואחד המייסדים של להקת מייהם והיה המנהיג בה בין השנים 1984 – עד הירצחו בשנת 1993. כמו כן, יורונימוס היה המייסד ובעלים של חברת התקליטים "Deathlike Silence Productions" שהתמקדה במוזיקת מטאל, ובעל חנות התקליטים "Helvete" (משמעות השם בנורווגית "גיהנום"). יורונימוס היה "שטניסט" מוצהר והיה ידוע בשל אמירות מיזנתרופיות. הוא הציג את עצמו כמי שמנהיג קבוצה מיליטנטית בעלת מאפייני כת בשם "המעגל הפנימי של בלאק מטאל". יורונימוס נרצח באוגוסט 1993 על ידי באסיסט להקת מייהם באותו הזמן, וארג ויקרנס, מקים להקת בורזום. ערך מורחב – מייהם אארסת ייסד את מייהם ב-1984 עם הבסיסט ניורובוצ'ר (יורן סטוברוד) והמתופף קייטיל מנהיים. באותה תקופה שם הבמה של אארסת היה "דיסטרקטור", אולם הוא החליף אותו לאחר ל"יורונימוס", אליו הוא הגיע משמו של שד מהמיתולוגיה היוונית שלהקת הבלאק מטאל Hellhammer השתמשה גם כן ככותרת לאחד השירים שלה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ב-10 באוגוסט 1993 נרצח יורונימוס על ידי וארג ויקרנס (באסיסט הלהקה באותה התקופה, והאיש שמאחורי הפרויקט בורזום), על ידי דקירות מרובות עם סכין. וארג הגיע לביתו של יורונימוס באוסלו, וקטטה התפתחה בין השניים. וארג טען שהוא רצח את יורונימוס כהגנה עצמית, מפני שנודע לו שיורונימוס התכוון לענות אותו. יורונימוס, במסד הנתונים הקולנועיים IMDb (באנגלית) יורונימוס, באתר AllMusic (באנגלית) יורונימוס, באתר MusicBrainz (באנגלית) יורונימוס, אמן באתר Encyclopedia Metallum (באנגלית) יורונימוס, באתר Discogs (באנגלית) Interview with Euronymous II ראיון עם יורונימוס מתוך אתר angelfire.com (באנגלית) יורונימוס, באתר "Find a Grave" (באנגלית) Chris Campion, ‏In the face of death, מתוך הגארדיאן, 20 בפברואר 2005 What drove this black-metal star to stab his bandmate 23 times? מתוך אתר lifedeathprizes.com, ‏ 2 בספטמבר 2017 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
סיריל פרו

סיריל פרו (בצרפתית: Cyril Féraud; נולד ב-15 במרץ 1985) הוא מנחה טלוויזיה צרפתי. פרו נולד בחבל פרובאנס-אלפ-קוט ד'אזור, הוא החל את הקריירה הטלוויזיונית שלו ב-2004 שהחל להנחות שתי תוכניות בסניף הצרפתי של ערוץ דיסני, לאחר מכן הוא עבר לעבוד בערוץ France 3 ובנוסף הוא הנחה גם את טקס פרסי בחירת הילדים של ניקלודיאון עבור ניקלודיאון הצרפתי. ב-2006 הוא עבר לערוץ הרדיו "Europe 1" כתקליטן. מ-2008 הוא מגיש את הגרלת הלוטו הלאומית עבור France 2. מ-2009 הוא מגיש את שעשועון הטלוויזיה "Slam". ב-2011 התמודד בתוכנית "המבצר". באותה שנה הגיש את תוצאות הניקוד מטעם צרפת באירוויזיון 2011. מדיה וקבצים בנושא סיריל פרו בוויקישיתוף סיריל פרו, ברשת החברתית אקס (טוויטר) Prisma Média, Cyril Féraud - La biographie de Cyril Féraud avec Gala.fr, Gala.fr (בצרפתית)
דוקלה פראג (כדוריד)

דוקלה פראג (בצ'כית: HC Dukla Praha) היא קבוצת כדוריד מהעיר פראג שבצ'כיה, שמתחרה בליגה הצ'כית בכדוריד. הקבוצה נוסדה בשנת 1948 ותחילה שיחקה בשיטת 11*11 כנהוג באותה תקופה. הקבוצה זכתה 28 באליפות צ'כוסלובקיה ואחר כך 4 פעמים באליפות צ'כיה. במאה ה-21 היא נחלשה, אך ממשיכה לשחק בליגה העליונה. בזירה הבינלאומית הקבוצה שיחקה מספר פעמים בליגת האלופות בכדוריד. היא זכתה 3 פעמיים וסיימה פעמיים כסגנית. בנוסף לכך, סיימה פעם אחת כסגנית "גביע מחזיקות גביע" (המפעל השני בחשיבותו באירופה). ליגה: 32 זכייה בליגה הצ'כוסלובקית: 1950, 1953-1956, 1958,1959, 1961-1967, 1970, 1977, 1979, 1980, 1982-1988, 1990-1992 זכייה בליגה הצ'כית: 1994,1995,2011,2017 גביע: 9 זכייה בגביע הצ'כוסלובקי:3 פעמים זכיית בגביע הצ'כית: 6 פעמים ליגת האלופות בכדוריד: 3 זכייה: 1957, 1963, 1984 אתר האינטרנט הרשמי של דוקלה פראג דף הקבוצה באתר האיגוד האירופאי ערך זה הוא קצרמר בנושא כדוריד. אתם מוזמנים לתרום לוויקיפדיה ולהרחיב אותו.
מילאן זק"ש

מילאן זק"ש (בסרבו-קרואטית: Milan Sachs;‏ 28 בנובמבר 1884, לישוב(אנ'), דרום בוהמיה, האימפריה האוסטרו-הונגרית – 4 באוגוסט 1968, זאגרב, הרפובליקה הפדרלית הסוציאליסטית של יוגוסלביה) היה מנצח אופרה יוגוסלבי ממוצא יהודי אשר ניהל לאורך שנות דור את בית האופרה בזאגרב. מילאן זק"ש נולד בעיירה ליישוב אשר בדרום מוראביה (בשטחי צ'כיה המודרנית) במשפחה יהודית. למד נגינת כינור בקונסרבטוריון של פראג וב-1905 הצטרף לתזמורת הפילהרמונית הצ'כית. בין 1907 ל-1910 ניגן ככנר ראשי בתזמורת תיאטרון בלגרד. בהמשך, לימד מוזיקה בנובי סאד וב-1911 החל לנצח על האופרה של זאגרב. ב-1920 ניצח לראשונה על האופרה "יָאנוּפָה" מאת לאוש יאנאצ'ק. ב-1932 מונה למנהל המוזיקלי של האופרה בברנו. ב-1936 ניצח בהצגת הבכורה של הסימפוניה מספר 1 של אנטונין דבוז'אק שנחשבה לאבודה, והתגלתה באקראי ב-1923. ב-1938 סיים את תפקידו בברנו ושב לזאגרב. הוא נחשב לבכיר המוזיקאים היהודים בזאגרב. ב-1930 ניצח לראשונה בזאגרב על האופרה פרסיפל מאת ריכרד וגנר. במהלך מלחמת העולם השנייה לאחר כיבוש ממלכת יוגוסלביה על ידי גרמניה הנאצית וכינון ממשלת הבובות של האוסטאשה הוחל ברדיפות יהודים. מילאן זק"ש המיר את דתו לנצרות קתולית כדי להיחלץ מאימת הרדיפות וזכה לחסות של השלטונות. לאחר תום המלחמה, ב-1945 מונה לנשיא החברה הקרואטית למוזיקאים. כמו כן מונה למנהל בית האופרה של זאגרב ועסק בשיקום ובהרחבת בית האופרה. במקביל שימש ככנר ראשי בתזמורת הסימפונית של העיר. הוא ניהל את האופרה של זאגרב עד 1955. ב-1968 הלך מילאן זק"ש לעולמו והוא בן 83. רחוב וגן ילדים בזאגרב נושאים את שמו. תעתוק שם המשפחה לעברית נקבע לפי: הקהילה היהודית בזאגרב, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 134. מילאן זק"ש, המנצח שעל סיפור חייו אפשר לכתוב ספר, באתר operaplus.cz (בצ'כית). מילאן זק"ש, באתר zbl.lzmk.hr (בקרואטית). Nikola Batušić, Asja Petrović, Branko Gavrin, Hrvatsko narodno kazalište u Zagrebu, ‏Zagreb Croatian National Theatre, 1860-1985, 1985. מילאן זק"ש, באתר "האנציקלופדיה הקרואטית" (בקרואטית).
ישראל באירוויזיון 2005

ישראל השתתפה באירוויזיון 2005 עם השיר השקט שנשאר בביצוע של שירי מימון בעיר קייב, בירת אוקראינה. תחרות הקדם-אירוויזיון לשנת 2005 היא תחרות שנערכה לבחירת השיר הישראלי שייצג את ישראל באירוויזיון 2005 בקייב, אוקראינה. התחרות התקיימה בירושלים ב-2 במרץ 2005 ושודרה בערוץ הראשון. מנחי התחרות היו מורן אטיאס ודידי הררי. לאחר 3 שנים שבהן נבחר נציג ישראל לאירוויזיון על ידי ועדה פנימית של רשות השידור הוחלט להחזיר את פורמט הקדם-אירוויזיון שהונהג באופן כמעט רציף בשנות ה-80 וה-90. בתחרות התמודדו 14 שירים, שמתוכם נבחר השיר "השקט שנשאר" בביצוע שירי מימון לייצג את ישראל באירוויזיון 2005. השיר נכתב והולחן על ידי פיני ארונבייב ואייל שחר. הייתה זו הפעם הראשונה שבקדם-אירוויזיון הושמעו שירים המכילים משפטים בשפה הערבית. כמו כן, חלק משמות השירים היו באנגלית, דבר שלא היה מקובל באף קדם-אירוויזיון בעבר. הדבר נבע, בין היתר, משינוי כללי תחרות האירוויזיון בשנת 1999, בהם ניתן חופש בבחירת השפה של השירים. השיר הישראלי הזוכה, "השקט שנשאר", שהכיל תחילה מילים עבריות בלבד, עבר שינויים לקראת אירוויזיון 2005, כך ששמו שונה ל-"Time to Say Goodbye" וחציו השני הושר באנגלית. זכייתה של שירי מימון בתחרות היוותה את הסנונית הראשונה בסדרת נציגי ישראל לאירוויזיון, אשר נחשפו לראשונה בתוכנית הריאליטי "כוכב נולד" (אשר מותגה מחדש בהמשך תחת השם "הכוכב הבא"). אחד המאפיינים הבולטים של קדם-אירוויזיון 2005 היה הדגש הרב שהושם על החלק האומנותי. הערב נפתח בשירה בעברית ובאיטלקית של המנחה מורן אטיאס יחד עם ששי קשת, כשהם מלווים בלהקת פרחי ירושלים שביצעו ריקוד המוני בשלל סגנונות. בין שירי התחרות הוצגו קטעי "הידעת?" על תחרויות אירוויזיון קודמות וכן קטעי קישור קומיים בכיכובם של דידי הררי, אסתי זקהיים ושרית סבו. בין האמנים הבולטים שהופיעו היו יזהר כהן, הראל סקעת והזוכה האוקראינית של אירוויזיון 2004, רוסלאנה, שהגיעה במיוחד כדי להופיע בקדם. ניקוד השירים התבצע באמצעות 5 ועדות שיפוט אזוריות ברחבי הארץ וכן באמצעות הטלמסר - הצבעות הקהל בבית אשר התחלקו ל-5 אזורי חיוג נפרדים. כל מוקד חילק לשירים נקודות על-פי המדרג הבא: 1, 2, 3, 4, 5, 6, 7, 8, 10 ו-12 נקודות. קריית שמונה - נועה ברק חיפה - איתי רפופורט תל אביב - בוני גינצבורג באר שבע - מירי אליקים ירושלים - גילי שם-טוב מרכז המחשבים - שרון וכסלר ורון פרשט ישראל הופיעה ה-7 בסדר ההופעה, אחרי מונקו ולפני בלארוס. בתום ההצבעה ישראל העפילה לגמר. ישראל הופיעה ה-11 בסדר ההופעה, אחרי ספרד ולפני סרביה ומונטנגרו. בתום ההצבעה ישראל קיבלה 154 נקודות והגיעה למקום ה-4. ישראל באירוויזיון קדם-אירוויזיון אירוויזיון 2005 קדם אירוויזיון 2005, סרטון באתר יוטיוב קדם אירוויזיון 2005 באתר סטריאו ומונו קדם אירוויזיון, באתר הפסטיבלים ישראל באירוויזיון 2005, סרטון באתר יוטיוב חצי גמר: ישראל 2005, באתר esc history גמר: ישראל 2005, באתר esc history אירופה לשלוש דקות - פרק 9, סרטון באתר יוטיוב אירופה לשלוש דקות - פרק 10, סרטון באתר יוטיוב אהוד אשרי, פנטסטיקו, באתר הארץ, 3 במרץ 2005 רועי הולר, שירי מימון לאירוויזיון, באתר ynet, 3 במרץ 2005 Detailed voting results SF Detailed voting results GF
גאורגיה במשחקים האולימפיים לנוער

גאורגיה משתתפת בכל המשחקים האולימפיים לנוער שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הגאורגים אחת עשרה מדליות, מתוכן מדליית זהב יחידה. גאורגיה משתתפת גם במשחקי החורף האולימפיים לנוער. המשלחת הראשונה של גאורגיה למשחקים האולימפיים לנוער הייתה לאולימפיאדת הנוער סינגפור וכללה חמישה ספורטאים שהתחרו בשלושה ענפי ספורט. המשלחת זכתה במדליית ארד יחידה בענף ההיאבקות בקטגוריית משקל עד 63 ק"ג נערים בסגנון היאבקות חופשית. המשלחת גם דורגה במקום הרביעי בקטגוריית משקל עד 100 ק"ג נערים בסגנון היאבקות חופשית ספורטאי המשלחת הגיעו להישגים בענף הג'ודו בה דרוגו במקום החמישי בקטגוריית משקל עד 66 ק"ג נערים. המשלחת לא רשמה הישגים בענף השחייה. המשלחת לאולימפיאדת הנוער נאנג'ינג היא הגדולה ביותר שגאורגיה שלחה עד כה. המשלחת מנתה 12 ספורטאים שהתחרו בשבעה ענפים. המשלחת זכתה בשלוש מדליות. המשלחת רשמה הישגים בענפים היאבקות עם זכייה במדליית כסף בקטגוריית משקל עד 76 ק"ג נערים בסגנון היאבקות חופשי ומדליית ארד בקטגוריית משקל עד 63 ק"ג נערים בסגנון היאבקות חופשי, וג'ודו עם זכייה במדליית כסף בקטגוריית משקל עד 81 ק"ג נערים ודירוג במקום החמישי בקטגוריית משקל עד 52 ק"ג נערות. בענף האתלטיקה ספורטאי המשלחת העפילו לשני גמרים ודורגו במקום השביעי בקפיצה משולשת נערים וקפיצה לרוחק נערות. המשלחת לא רשמה הישגים בענפים איגרוף, התעמלות, סיף ושחייה. גאורגיה השתתפה במשחקי החורף האולימפיים לנוער החל מראשיתם באולימפיאדת הנוער אינסברוק וכללה שני ספורטאים שהתחרו בענף הסקי אלפיני. ספורטאי המשלחת לא הגיעו להישגים משמעותיים אך גם לא הגיעו למקומות האחרונים. המשלחת לאולימפיאדת הנוער לילהאמר מנתה שני ספורטאים שהתחרו בשני ענפי ספורט. ספורטאי המשלחת דורגו במקום האחת עשרה בטורניר הנערים בענף הלוז'. בענף הסקי אלפיני המשלחת, בדומה לאולימפיאדת הנוער אינסברוק, לא רשמה הישגים משמעותיים. המשלחת לאולימפיאדת הנוער לוזאן הייתה המשלחת הגדולה ביותר ששלחה גאורגיה עד כה ומנתה עשרה ספורטאים שהתחרו בארבעה ענפי ספורט. המשלחת זכתה במדליית ארד יחידה. גאורגיה במשחקים האולימפיים גאורגיה במשחקים הפאראלימפיים
ג'רלדין הייקוויל

ג'רלדין הייקוויל (באנגלית: Geraldine Hakewill; נולדה ב-13 ביולי 1987) היא שחקנית אוסטרלית. היא ידועה בשל גילום דמותה של צ'לסי בבאג' בסדרת הטלוויזיה האוסטרלית "מבוקשות". הייקוויל נולדה בפריז. היא בוגרת האקדמיה לאמנויות הבמה של מערב אוסטרליה. הייקוויל שיחקה את תפקיד בת' בסרט האוסטרלי משנת 2010 "Uninhabited" בבימויו של ביל בנט, ואת אלה במותחן האוסטרלי משנת 2011 "Wasted on the Young". היא גם הופיעה במספר הפקות עבור תיאטרון סידני ובתיאטרונים אוסטרליים נוספים. בשנת 2011, היא שיחקה את אנג'לה בהפקה של המחזה "Heaven" מאת קיט ברוקמן. מאז 2016 מגלמת הייקוויל בסדרה "מבוקשות" את דמותה של צ'לסי בבאג', רואת חשבון צעירה שנקלעת יחד עם אישה נוספת ושונה ממנה, לולה באקלי (רבקה גיבני), לסדרת אירועים הקשורים לעולם הפשע המאורגן. בשנת 2019 החלה לשחק את התפקיד הראשי של פרגרן פישר בסדרת הדרמה "Ms Fisher's Modern Murder Mysteries", המהווה ספין אוף לסדרה "Miss Fisher's Murder Mysteries" ששודרה בשנים 2012–2015. בשנת 2021 כיכבה כאחת הדמויות הראשיות במיני-סדרת הדרמה "Wakefield" של רשת הטלוויזיה האוסטרלית ABC Television. הייקוויל גילמה את ד"ר קארינה וולס, הרופאה המובילה במחלקה פסיכיאטרית. ג'רלדין הייקוויל, ברשת החברתית אינסטגרם ג'רלדין הייקוויל, במסד הנתונים הקולנועיים IMDb (באנגלית) ג'רלדין הייקוויל, באתר AllMovie (באנגלית) ג'רלדין הייקוויל, באתר Rotten Tomatoes (באנגלית) ג'רלדין הייקוויל, במסד הנתונים הקולנועיים KinoPoisk (ברוסית) ג'רלדין הייקוויל, באתר Discogs (באנגלית) "My, how she's grown". Sydney Morning Herald. 31 במרץ 2013. {{cite web}}: (עזרה) Mark Pigott (19 בנובמבר 2011). "HEAVEN Review". Sydney Arts Guide. {{cite web}}: (עזרה) David Dale (7 בפברואר 2016). "Wanted: Geraldine Hakewill gets behind the wheel of thriller with Rebecca Gibney". Sydney Morning Herald. {{cite web}}: (עזרה)
אנונה (תשלום)

אַנּוֹנָה היא זרם קבוע של תשלומים כספיים, המשולמים מדי פרק זמן קבוע (שנה, חודש או פרק זמן אחר) למשך תקופה מוגדרת. השם אנונה נגזר מן המילה הלטינית annus, שנה. קיימים סוגי אנונות שונים, המוגדרים על פי מספר מאפיינים: תדירות התשלום: תשלום חודשי, תשלום שנתי, תשלום רבע-שנתי וכדומה. התדירות הנפוצה ביותר היא תדירות חודשית. בתאוריה קיימת גם אנונה רציפה, כלומר, אנונה המשולמת באופן רציף. אנונה, הקרובה להיות אנונה רציפה, היא אנונה המשולמת מדי יום. מועדי תשלום האנונה: בתחילת כל חודש (או שנה וכו') בסוף כל תקופה או במועד מוגדר אחר בכל תקופה. מועד תחילת התשלום: אנונה המשולמת החל בחודש (או שנה וכו') הקרוב - אנונה מיידית - או אנונה המשולמת לאחר תקופת דחייה מסוימת - אנונה דחויה. תקופת הדחייה יכולה להיות מוגדרת במספר שנים או שהיא יכולה להיות מוגדרת על ידי אירוע מסוים (למשל: אנונה המשולמת לשאירים במקרה מוות של מבוטח). משך תשלום האנונה: אנונה המשולמת לתקופה מוגדרת במספר שנים (לתקופה מובטחת), אנונה המשולמת לתקופת החיים של אדם, או מספר אנשים (אנונת חיים). אנונת חיים יכולה להיות לתקופה מוגבלת (כלומר האנונה נפסקת במות האדם או בתום התקופה, המוקדם שבהם) או להיות לכל החיים עם תקופה מובטחת לאחר המוות (כלומר, במקרה מוות מוקדם, נמשך תשלום האנונה עד תום התקופה המובטחת), או, לכל החיים ולתקופה מוגדרת לאחר מכן. אנונה המשולמת למספר אנשים יכולה להימשך עד מות האחרון שבהם (last survivor) או להיפסק במות הראשון מבני הקבוצה (joint life) או להיות מותנית בתנאים מורכבים יותר. תנאים לתשלום האנונה: תשלום האנונה יכול להיות מותנה בתנאים. אחד התנאים האפשריים הוזכר לעיל, במקרה של אנונת חיים, והוא הימצאותו של האדם בחיים. יכולים להיות גם תנאים אחרים כגון: במקרה קצבת נכות - האנונה משולמת כל עוד מקבל הקצבה נכה (לפי הגדרה שנקבעה); בסוגי פנסיות מסוימים - כל עוד מקבל הפנסיה נמצא בארץ מסוימת (או בארצות מוגדרות). פנסיה, שהיא אנונה המשולמת לעובדים ולשאיריהם בגין עבודתם או אנונה המשולמת על ידי קופת גמל לקצבה, או אנונה שאינה מוגדרת כפנסיה, הנרכשת מחברת ביטוח (או ניתנת בהסדר אחר) שלא במסגרת פנסיונית. אנונה נבדלת מקצבה בכך שהאנונה מוגבלת בסכום החיסכון בעוד שקצבה (מקרן הפנסיה או פוליסת ביטוח) תשולם לחוסך לכל חייו. הצמדת האנונה: סכום האנונה התקופתי יכול להיות סכום נומינלי קבוע המוגדר במונחי מטבע מסוים או סכום שאינו מוגדר כך ואשר משתנה בהתאם לכללי הצמדה שנקבעו. למשל: סכום האנונה התקופתי יכול להיות צמוד לשינויים החלים במדד המחירים לצרכן, לשינויים החלים בדרגת השכר לפיה חושבה האנונה (פנסיה), לשינויים כלליים בשכר, למדד רווחיות של קרן פנסיה, להחלטות אד-הוק של גוף מוסמך, ועוד. מועדי הצמדה: ניתן לקבוע את מועדי שינוי האנונה על פי תנאי ההצמדה בצורות שונות. למשל: באופן שוטף אחת לחודש (או בכל מועד תקופתי לתשלום), אחת ל-6 חודשים, בכל מועד בו שינוי המדד אליו מוצמדת האנונה מגיע לאחוז מסוים, בכל מועד בו משתלמת תוספת יוקר לשכירים על פי הסכם קיבוצי. אהרן יורן, מיסוי קיצבה, מלוג ואנונה, משפטים י (תש"מ) מדיה וקבצים בנושא אנונה בוויקישיתוף נדב טסלר, האם אנונה היא דרך טובה להגדלת קצבת הזקנה, פנסיוני.קום אנונה, באתר אנציקלופדיה בריטניקה (באנגלית) קצבאות, דף שער בספרייה הלאומית
ילדי הים האדום

ילדי הים האדום היא סדרת טלוויזיה ישראלית לנוער, מסוגת דרמה והרפתקאות, אשר בוימה על ידי מרקו כרמל, נכתבה על ידי יובל אור, נועם אור וורד שפירא, והופקה על ידי נגה תקשורת ואילת תקשורת. הסדרה שודרה במקור בערוץ לוגי בימים ראשון עד רביעי, כאשר פרק הבכורה שודר ב-31 ביולי 2005 ופרק הסיום שודר ב-10 באוגוסט באותה שנה. לסדרה הופקה עונה אחת הכוללת שמונה פרקים באורך 25 דקות. הסדרה עוקבת אחר חברות ילדי הים האדום הכוללת את רון, שיר, רועי, עידו וגל. במהלך הסדרה החבורה פותרת תעלומות ומסכלת מזימות חשאיות לפגיעה בחיי הים האדום, ים העשיר בצורות חיים ייחודיות. בנוסף לפתירת התעלומות החבורה מתמודדות עם התבגרות, ערכה של ידידות ואהבה. רוב שחקני הסדרה הם בני נוער מאילת שהיו חסרי ניסיון במשחק. אביב אסולין בתפקיד רון אורי קלצ'קין בתפקיד רועי עידן שם טוב בתפקיד גל יוהנה פוקילה בתפקיד שיר סער מתן אזולאי בתפקיד עידו אביגיל אריאלי בתפקיד מיכל קובי שטמברג בתפקיד ארז יגאל כרמל בתפקיד דומיניק איציק וייס בתפקיד קוסטה יוסוף אבו ג'מאל בתפקיד יוסוף יצחק ג'רסי בתפקיד ג'רסי איציק נקש בתפקיד ג'מיל ירון לוי סבג בתפקיד בני יוסי טל בתפקיד פרופסור גור אריה רוני יופה בתפקיד גלבוע שירלי פוטרמן בתפקיד ורד "ילדי הים האדום", במסד הנתונים הקולנועיים IMDb (באנגלית) ילדי הים האדום, במיזם "אישים" לתיעוד היצירה הישראלית אייל גולדמן, לא לשכוח למצמץ, באתר Nrg מעריב, 20 ביוני 2005 רותה קופפר, בנמל של בולטימור, באתר הארץ, 31 ביולי 2005 ילדי הים האדום, באתר ynet, 28 ביולי 2005 מירב לוי דיאמנט, ילדי הים האדום, באתר ערב ערב באילת, 4 באוגוסט 2005 המתחרים על פרס הטלוויזיה 2006, באתר פרס האקדמיה הישראלית לטלוויזיה
באו (סרט)

באו (באנגלית: Bao) הוא סרט הנפשה קצר של חברת פיקסאר משנת 2018. הסרט בוים ונכתב על ידי דומי שי והוא הסרט הקצר הראשון של חברת פיקסאר שביימה אישה. הסרט הוקרן לראשונה בפסטיבל הסרטים טרייבקה ב-21 באפריל 2018, ולאחר מכן הופץ בבתי הקולנוע לפני הקרנת הסרט "משפחת סופר-על 2" ב-15 ביוני 2018. אורך הסרט הוא כ-8 דקות. הסרט זכה בפרס אוסקר לסרט המונפש הקצר הטוב ביותר לשנת 2018. הסרט מספר על אישה בגיל המעבר ממוצא סיני, הנותרת לבדה בביתה כל יום בזמן שבעלה בעבודה. יום אחד, כשהיא מכינה לחמניות באוזי מאודות, אחת מהן מתעוררת לחיים, והאישה מחליטה לגדל אותה כבן. הלחמנייה היא בת דמותו של בנה המרוחק, והתמה המרכזית היא ניסיונה של האם להנחיל בו את התרבות הסינית, ניסיון שמתבטא לעיתים כשתלטנות. הסרט בוים על ידי דומי שי, אנימטורית ממוצא סיני-קנדי שעבדה על הסרטים "הקול בראש" ו"הדינוזאור הטוב". היא מספרת שהרעיון לסרט עלה לה בזמן שהכינה באוזי. הסרט משופע מפרטים הקשורים לתרבות האסייתית, כמו אורז ומנקי נקו. במהלך יצירת הסרט, אמה של דומי שי ביקרה באולפני פיקסאר והדגימה לאנימטורים ואנשי ההפקה כיצד מכינים באוזי. הסרט הוקרן לראשונה בפסטיבל הסרטים טרייבקה ב-21 באפריל 2018, ולאחר מכן הופץ בבתי הקולנוע לפני הקרנת הסרט "משפחת סופר-על 2" ב-15 ביוני 2018. בשנת 2018 הופץ הסרט באוסף הסרטים הקצרים של פיקסאר, חלק 3. אתר האינטרנט הרשמי של באו "באו", במסד הנתונים הקולנועיים IMDb (באנגלית) "באו", באתר Rotten Tomatoes (באנגלית) "באו", באתר דיסני+ סרטים (באנגלית) "באו", במסד הנתונים הקולנועיים KinoPoisk (ברוסית) מתכון מאויר ללחמניות באו שפרסמה הבמאית עם הסרט
פורטוגל במשחקים האולימפיים לנוער

פורטוגל משתתפת בהמשחקים האולימפיים לנוער שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הפורטוגלים שבעה מדליות, מתוכן מדליית זהב יחידה. פורטוגל החל להשתתף במשחקי החורף החל מאולימפיאדת הנוער לילהאמר (2016). אולם, עד כה לא זכה ספורטאי נוער אולימפי פורטוגלי במדליה במשחקי החורף. המשלחת הראשונה של פורטוגל למשחקים האולימפיים לנוער הייתה לאולימפיאדת הנוער סינגפור וכללה 19 ספורטאים שהתחרו בעשרה ענפי ספורט. המשלחת זכתה בשתי מדליות. המשלחת הגיעה להישגים בענפים טאקוונדו עם זכייה במדליית כסף בקטגוריית משקל עד 63 ק"ג נערים, שחייה עם זכייה במדליית ארד במשחה 50 מטר בסגנון שחיית חזה נערות ודירוג במקום השישי במשחה 50 מטר בסגנון שחיית גב נערים, וטריאתלון בה המשלחת סיימה במקום הרביעי בטורניר הנערים. ספורטאי המשלחת דורגו בענף האופניים במקום התשיעי ובענף השיט במקום העשירי בטורניר הנערים בשיט מפרשית מסוג ביט. המשלחת לא רשמה הישגים בענפים אתלטיקה, התעמלות, חתירה, טניס שולחן וקאנו/קיאק. המשלחת לאולימפיאדת הנוער נאנג'ינג היא הגדולה ביותר שפורטוגל שלחה עד כה. המשלחת מנתה 21 ספורטאים שהתחרו בעשרה ענפים. המשלחת זכתה בשתי מדליות. המשלחת רשמה הישגים בענפים שיט עם זכייה במדליית כסף בטורניר הנערים בשיט מפרשית מדגם ביט, והתעמלות עם זכייה במדליית ארד בטורניר הנערים במקצוע הטרמפולינה. בענף הקאנו/קיאק המשלחת העפילה לרבע גמר בספרינט נערים בקיאק ליחיד. ספורטאי המשלחת לא הגיעו להישגים בענפים אופניים, אתלטיקה, ג'ודו, טניס שולחן, טריאתלון, קרב חמש מודרני ושחייה. פורטוגל השתתפה במשחקי החורף האולימפיים לנוער החל מאולימפיאדת הנוער לילהאמר. המשלחת מנתה שני ספורטאים שהתחרו בענף הסקי אלפיני. ספורטאי המשלחת לא רשמו הישגים משמעותיים אך גם לא דרוגו במקומות האחרונים.   מובילה בענף פורטוגל במשחקים האולימפיים פורטוגל במשחקים הפאראלימפיים
סהלין

אנה ססיליה סהלין (בשוודית: Anna Cecilia Sahlin; נולדה ב-11 במאי 1976) היא זמרת ושחקנית שוודית. סהלין נולדה במחוז יבלבורג כבכורה מבין שבעה ילדים, מגיל צעיר למדה לנגן על מספר כלי נגינה, בגיל תשע היא שיחקה בסרט "הילדים מרחוב הרעשנים" המבוסס על הספר באותו שם מאת אסטריד לינדגרן ולאחר מכן שיחקה גם בסרט ההמשך. בגיל שמונה עשרה היא עברה לסטוקהולם על מנת לפתח את קריירת המוזיקה שלה והייתה חברה מספר שנים במקהלת גוספל, היא הייתה זמרת ליווי של שרלוט נילסן במהלך אירוויזיון 1999 שלבסוף ניצחה בתחרות וזמרת ליווי של השיר המלטזי באירוויזיון 2000, בשנת 2000 היא הוציאה את אלבומה הראשון "הקול הקטן" ב-2002 השתתפה באסטוניה בתחרות ה-"Eurolaul", קדם האירוויזיון האסטוני עם שירה "לברוח" וזכתה במקום הראשון, שייצגה את אסטוניה בתחרות שבנוסף הייתה באותה שנה המדינה המארחת הגיעה למקום השלישי עם 111 נקודות. ב-2003, 2004 ו-2009 השתתפה במלודיפסטיבלן בניסיון לייצג את שוודיה בתחרות האירוויזיון, ב-2005 לקחה חלק בדיבוב השוודי לסרט רובוטס, ב-2007 השתתפה בתוכנית "Let's Dance", המקבילה השוודית של "רוקדים עם כוכבים" באותה שנה שיחקה בתפקיד הראשי במחזמר פוטלוס המבוסס על הסרט באותו שם, ב-2008 הציגה את הניקוד האסטוני באירוויזיון. ב-2010 לקחה חלק ביחד עם מספר אומנים בסינגל שהופק לתמיכה בארגון הצדקה "SOS Children's Villages", באותה שנה הופיע באירוע שנערך בשגרירות השוודית בוושינגטון די. סי.. ב-2016 חזרה לאירוויזיון בתור זמרת הליווי של השיר האוסטרלי ״Sound of Silence" שבוצע על ידי דאמי אים וכן, תהיה צפויה לחזור גם לתחרות ב-2019 בתור זמרת הליווי של השיר הבריטי ״Bigger than Us" שיבוצע על ידי מייקל רייס. מדיה וקבצים בנושא סהלין בוויקישיתוף סהלין, ברשת החברתית פייסבוק סהלין, ברשת החברתית אינסטגרם סהלין, במסד הנתונים הקולנועיים IMDb (באנגלית) סהלין, במסד הנתונים הקולנועיים KinoPoisk (ברוסית) סהלין, באתר ספוטיפיי סהלין, באתר Last.fm (באנגלית) סהלין, באתר AllMusic (באנגלית) סהלין, באתר MusicBrainz (באנגלית) סהלין, באתר דיזר סהלין, באתר Yandex.Music (ברוסית) סהלין, באתר Discogs (באנגלית) סהלין, באתר Genius Emily Herbert, Estonia: Sahlene Returns to Eurovision as Backing Singer for the United Kingdom, Eurovoix, ‏2019-02-25 (באנגלית)